ธปท.ประกาศคุมเงินเฟ้อปีหน้าไม่ให้เกิน3%
ธปท.ชี้ต่อมาตรการลดค่าครองชีพถึงเดือนก.พ.ปีหน้า และคุมราคาสินค้า ช่วยให้เงินเฟ้อลดลงชั่วคราว 0.5% แต่หมดมาตรการอาจปรับสูงขึ้นเร็ว มั่นใจปีหน้าดูแลให้สูงไม่เกิน 3%
21 ธ.ค. 2553

ธปท.ชี้ต่อมาตรการลดค่าครองชีพถึงเดือนก.พ.ปีหน้า และคุมราคาสินค้า ช่วยให้เงินเฟ้อลดลงชั่วคราว 0.5% แต่หมดมาตรการอาจปรับสูงขึ้นเร็ว มั่นใจปีหน้าดูแลให้สูงไม่เกิน 3%
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) เปิดเผยว่า การที่รัฐบาลต่ออายุมาตรการลดค่าครองชีพออกไปอีกถึงเดือนก.พ.ปีหน้า จากเดิมที่ต้องสิ้นสุดในสิ้นปีนี้ รวมถึงการดูแลไม่ให้ราคาสินค้าขึ้นราคาในช่วง 3 เดือนนั้น น่าจะส่งผลให้เงินเฟ้อในปีหน้าลดลงชั่วคราวประมาณ 0.5% แต่หลังจากหมดมาตรการธปท.ก็ต้องติดตามดูใกล้ชิดว่าเงินเฟ้อจะปรับตัวสูงขึ้นเกินไป สูงขึ้นเร็วจนสร้างผลกระทบต่อเศรษฐกิจอย่างไรหรือไม่ เพราะมาตรการเป็นการไปกดไว้ชั่วคราวเท่านั้น
“ต่อมาตรการลดค่าครองชีพ รถไฟ รถเมล์ และค่าไฟฟรีออกไป และคุมราคาสินค้าน่จะทำให้เงินเฟ้อลดลงได้ประมาณ 0.5% แต่ยังไงปีหน้าเราก็ต้องดูแลให้เงินเฟ้อพื้นฐานอยู่ที่ 2-3% และเงินเฟ้อทั่วไปให้อยู่ที่ 3-5% ตามเป้าหมาย เพราะการประเมินปีหน้าเราพิจารณาปัจจัยที่มีผลกระทบเงินเฟ้อไว้ก่อนแล้ว เชื่อว่าดูแลให้อยู่ในกรอบนี้ได้” นายประสารกล่าว